Ida Blom

Ida Clara Blom (født Bonnevie, 1931–2016) var en norsk historiker og professor i kvinnehistorie ved Universitetet i Bergen.

 Utdanning og virke 
Blom var født og oppvokst i Danmark og flyttet til Norge i 1954. Hun ble uteksaminert ved Universitetet i Bergen i 1961Universitetet i Bergen   og disputerte ved samme institusjon i 1972 med avhandlingen Kampen om Eirik Raudes land.Norsk biografisk leksikon Hennes forskning omfattet politisk og sosial historie i det 19. og 20. århundre, med vekt på kvinnehistorie. Videre var Blom involvert i sammenlignende forskning på internasjonalt nivå med hensyn til statlig velferdshistorie og nasjonalstatenes historie.

Blom var ansatt ved Historisk fakultet ved UIB fra 1962 til hun gikk av med pensjon. I 1985 ble hun Norges første professor i kvinnehistorie, og dessuten styreleder for UIBs humanistiske kvinneforskningssenter.

 Verv og utmerkelser 
I 1993 ble hun medlem av Det norske Videnskaps-Akademi, og i 1996 ble hun utnevnt til æresdoktor ved Københavns universitetet og dessuten  utenlandsk medlem av Kungl. Vitterhets Historie och Antikvitetsakademien i Sverige. Ida Blom ble sammen med Sølvi Sogner tildelt Sverre Steen-prisen i 2000 for Med kjønnsperspektiv på norsk historie (CAF, 1999). I 2006 ble hun æresmedlem i American Historical Association. Hun mottok Gina Krog-prisen i 2009. Ida Blom var også kommandør av St. Olavs Orden.

Ida Blom hadde gjennom årene flere internasjonale verv: Hun var medlem av UNESCO-kommisjonen i perioden 1983–'92, var en av grunnleggerne av og dessuten president for International Federation for Research in Women's History fra 1987 til 95, satt i redaksjonsrådene for flere internasjonale fagtidsskrifter og var hovedredaktør og medforfatter for Cappelens kvinnehistorie, som fikk Brageprisen i 1993.

I september 2008 ble Universitetet i Bergens bygg Allégaten 34 døpt Ida Bloms hus. Huset deles av Senter for kvinne- og kjønnsforskning og Senter for vitskapsteori.På Høyden, UIBs nettavis 17.9.2008

 Bibliografi 
 1972 Kampen om Eirik Raudes land (dr.avh.)
 1980 Barnebegrensning – synd eller sunn fornuft?
 1983 Kjønnsroller og likestilling 
 1988 «Den haarde dyst»: Fødsler og fødselshjelp gjennom 150 år
 1992 og 1993 Cappelens kvinnehistorie bind 1 – 3. Redaktør og medforfatter
 1994 Det er forskjell på folk – nå som før
 1998 Feberens ville rose. Tre omsorgssystemer i tuberkulosearbeidet 1900 – 1960
 2012 Medicine, morality and political culture. Legislation on venereal disease in five Northern European countries, c.1870-c.1995
En lang rekke artikler i norske og internasjonale fagtidsskrifter

 Referanser 

 Eksterne lenker 


 Inger Elisabeth Haavet Ja takk, begge deler! Ida Blom – en inkluderende kjønnshistoriker Minibiografi i Prosa 05|06
 Universitetet i Bergen
 Norsk biografisk leksikon
 10 Questions with Professor Ida Blom
 Gender as an analytical tool in global history pdf

Kategori:Norske historikere
Kategori:Danske historikere
Kategori:Norske kulturhistorikere
Kategori:Norske historieprofessorer
Kategori:Professorer ved Universitetet i Bergen
Kategori:Medlemmer av Det Norske Videnskaps-Akademi
Kategori:Vinnere av Brageprisen
Kategori:Nordmenn født i Danmark
Kategori:Kommandører av St. Olavs Orden